GiliGold/VAD_KnessetCorpus huggingface dataset:
<מוטי וינטר: אבל כפקיד ממשלה, שאני לא מייצג את עצמי, אז אני אומר:
<מוטי וינטר: יש לנו הסכם ל-2014-2012, שאנחנו לא יכולים להיכנס לדברים שכרוכים בהצעות חוק חדשות, בתיקוני חקיקה, שיש להם השלכות כספיות.
אורלי לוי אבקסיס: בשביל 20 מיליון שקל אתה אומר שעל זה יפלו ילדים - - -
<קריאה: על פחות - - -
<מוטי וינטר: בואי, תיכנסי איתי פעם לדיונים ותשאלי - - -
יעקב מרגי: יש סעיפים שאם תתני לו 20 מיליון שקל, הוא - - -
אורלי לוי אבקסיס: מר וינטר, אבל מה החלופה?
אורלי לוי אבקסיס: להשאיר אותם - - -
<מוטי וינטר: רגע.
<מוטי וינטר: אני חייב להגיד לך את העובדות.
<מוטי וינטר: יש לנו הצעות, אין בעיה.
<מוטי וינטר: יש לנו הצעות.
אורלי לוי אבקסיס: מה ההצעות?
<מוטי וינטר: על שינוי של הקריטריונים, על כל מיני דברים.
אורלי לוי אבקסיס: אתם תוכלו להעביר לנו, לוועדה, את הרעיון להצעות?
<מוטי וינטר: בבקשה?
<שמחה סחר: - - - את ההצעות.
אורלי לוי אבקסיס: אתם תוכלו להעביר לנו את הרעיונות לשינויים?
<מוטי וינטר: תפני לכבוד השר, ומה שהוא יגיד לנו נעשה.
אורלי לוי אבקסיס: מר וינטר, אני רוצה לדעת משהו:
אורלי לוי אבקסיס: אם יש לכם חוות דעת מקצועית שלא תלויה בתקציבים, אני רוצה שתביאו אותה לוועדה.
<מוטי וינטר: תראי, לכל דבר יש השלכה תקציבית, גם אם נגיד - - -
אורלי לוי אבקסיס: בסדר, אבל אני מבקשת את חוות הדעת המקצועית.
<מוטי וינטר: תפני לשר, בסדר.
<מוטי וינטר: את תקבלי.
<מוטי וינטר: אני לא יכול לתת לך תשובה כרגע.
<מוטי וינטר: כן, אני מוגבל.
יעקב מרגי: - - - את יודעת על מה להצביע היום.
אורלי לוי אבקסיס: אוקי, אנחנו נבדוק.
<מוטי וינטר: אני אומר לך: יש מקצוע - - -.
<מוטי וינטר: כל הצוות פה, אנשים נהדרים.
אורלי לוי אבקסיס: קודם כל, תודה רבה.
אורלי לוי אבקסיס: וזה יבוצע.
<שולי אבידור: שמי שולי אבידור, אני עובדת סוציאלית מעיריית רעננה, ויושבת-ראש הוועדה לזכאות למעון יום לפי חוק פעוטות בסיכון.
<שולי אבידור: עוד מאז חקיקת החוק ולפני היישום שלו, התרעתי וראיתי, זיהיתי את הלקונות ובעצם את החוסרים בחוק.
<שולי אבידור: גם עבודת המאסטר שלי עסקה בזה, בהצעות לשינוי החוק.
<שולי אבידור: אבל אני יכולה להגיד שאני, כעובדת סוציאלית במדינת ישראל, מאוד מקווה שפעוטות בסיכון שעונים לקריטריונים של החוק, אבל שהמשפחות לא הצליחו להביא אישור רפואי – לא בגלל זה הם לא נכנסו למעון.
<שולי אבידור: כי אני מודה שאחרי שיחות עם מפקחים במשרד הרווחה, כדי לחשוב איך לעקוף את החוק, עובדים סוציאליים פועלים בדרכים יצירתיות.
<שולי אבידור: אני אומרת לאימא: תיגשי לרופא הילדים, ותגידי שהוא ממליץ על סידור במעון.
<שולי אבידור: בלי כי את מכה אותו או מזניחה אותו או לא יודעת להקריא לו סיפור בלילה.
<שולי אבידור: העובדת הסוציאלית, שרואה אינטראקציה אם-ילד, שעושה ביקורי בית, שרואה איך הילד אוכל, אני רואה בתוך החדר: התינוקות יושבים אצלי, חונים את העגלה בחוץ, ויושבים אצלי, בוועדה, וגם בשבילי זאת הזדמנות לתצפית.
<שולי אבידור: שנותנת את כל המידע על התפקוד ההורי, ועל ההזנחה בבית – מספיקה לי, האישור הרפואי בשבילי זה איזושהי חותמת, זה אישור.
<שולי אבידור: סידרתי ילד במעון.
<שולי אבידור: ילד - - -
אורלי לוי אבקסיס: זאת אומרת, בסופו של דבר, הכול בעצם נחתך על העובד הסוציאלי?
<שולי אבידור: בוודאי.
<שולי אבידור: החוק מאוד כובל את ידו של העובד הסוציאלי.
אורלי לוי אבקסיס: הוא כבל בעצם את זה רק בשביל שפחות ייכנסו, כמו איזה - - - בוא נצמצם.
יעקב מרגי: נכון.
פנינה תמנו: אני לא מסכימה.
פנינה תמנו: לא נכון, אני לא מסכימה.
<יצחק קדמן: מאה אחוז נכון, חברת הכנסת תמנו-שטה.
פנינה תמנו: סליחה, אי אפשר להרחיב יותר מדי - - -
<יצחק קדמן: חברת הכנסת תמנו-שטה, - -
פנינה תמנו: אני לא מסכימה, ואני אסביר לך למה.
<יצחק קדמן: אני הייתי כשחוק
<יצחק קדמן: קו את החוק – הכול היה טריקים כדי להקטין את מספר הילדים, זה הכול.
<יצחק קדמן: לא הייתה על זה שום מחשבה פרופסיונלית, רפואית.
<יצחק קדמן: שום דבר.
אורלי לוי אבקסיס: חברת הכנסת תמנו-שטה, אנחנו רוצים לתת מסגרות לילדים.
פנינה תמנו: זה בסדר, אני רוצה לתת להם מסגרות - - -
אורלי לוי אבקסיס: את לא מרחיבה את הסמכות.
אורלי לוי אבקסיס: אנחנו לא מדברים, חלילה וחס, על הוצאת ילדים מהמשפחה.
אורלי לוי אבקסיס: זה רק בשביל הסידור.
<שמחה סחר: אנחנו לא מוציאים את הילד מהבית כבר.
פנינה תמנו: אבל זה מעונות יום.
פנינה תמנו: השאלה אם - - -
אורלי לוי אבקסיס: ובוקר.
פנינה תמנו: מעונות יום - - -
אורלי לוי אבקסיס: רגילים, רגילים.
פנינה תמנו: בסדר.
אורלי לוי אבקסיס: אני קלטתי לרגע שיש פה זה.
אורלי לוי אבקסיס: אנחנו לא מדברים על הפנימיות, אנחנו לא מדברים על זה - - -
פנינה תמנו: מעונות יום – אני הבנתי שיש מעונות יום מיוחדים.
יעקב מרגי: לא, זה שילוב, זה שילוב.
אורלי לוי אבקסיס: לא, רגיל, רגיל, רגיל.
אורלי לוי אבקסיס: של משרד הכלכלה - - - הילד שלי והילד של ההיא, ושכולם יהיו ביחד.
יעקב מרגי: אז הוא לא יצא לאומנה.
יעקב מרגי: אז הוא לא יגיע בסוף לאומנה, ולא - - -
אורלי לוי אבקסיס: לא אומנה ולא - - -
מרדכי יוגב: גברתי היושבת-ראש, בשביל להבהיר, אז בתוך מעון היום, כמו - - - שפה, יש סייעת נוספת, יש - - - נוספת.
פנינה תמנו: את זה אני יודעת, לארבע שעות.
<קריאה: אגב, יובהר שבחוק עצמו כתוב שהתאמה למעון יום זה כדי למנוע את הוצאתו מביתו.
<קריאה: זה כתוב במפורש בחוק.
יעקב מרגי: כן, זה הרציונל.
פנינה תמנו: אז השאלה היא שכאשר נדרשת סייעת כזאת, שמחריגה את הילד, וילדים הם מספיק אינטליגנטים להבין את זה גם בגיל הזה – שם אני חושבת שצריך להשאיר את הסעיף של הרופא.
אורלי לוי אבקסיס: אבל בשביל הסייעת - - - רופא, זו ועדת שילוב.
<קריאה: זו ועדה אחרת.
אורלי לוי אבקסיס: זו ועדת שילוב.
<קריאה: זה - - - שלא דרך החוק.
אורלי לוי אבקסיס: זה משהו אחר.
יעקב מרגי: אני רוצה להתחבר לדברים שהיא אמרה – אני חושב שזה לא דרכים יצירתיות, זו חובתה.
יעקב מרגי: כי כמו שאת רואה ומכירה את המשפחה, גם רופא המשפחה בסוף מכיר את המשפחה, הוא יודע.
<אלברט מור: לא בהכרח.
יעקב מרגי: וכשהיא באה בשם העובדת הסוציאלית שאומרת: המלצה כזו, רופא המשפחה קורא את המפה.
<שמחה סחר: אבל למה צריך לעשות ככה?
אורלי לוי אבקסיס: חבר הכנסת מרגי, למה להחמיר את זה?
יעקב מרגי: לא מחמיר, ההיפך.
אורלי לוי אבקסיס: ואני אגיד לך: אבל יש הורים שיפחדו.
אורלי לוי אבקסיס: הורים שיפחדו.
יעקב מרגי: ההיפך, כי ללכת ולהביא אישור רפואי שנוגע באלימות ובהזנחה – הורה יפחד באמת.
<יצחק קדמן: נו, זהו.
אורלי לוי אבקסיס: אז גם זה לא פותר את כל המקרים.
יעקב מרגי: את רוצה להוריד את זה לגמרי?
אורלי לוי אבקסיס: אני רוצה שיסתמכו, הרי גם ככה היא הקובעת.
יעקב מרגי: הלוואי.
אורלי לוי אבקסיס: מי שקובע זו העובדת הסוציאלית.
יעקב מרגי: הלוואי, הלוואי.
אורלי לוי אבקסיס: הפך להיות, כל העניין של החתימה של הרופא זו רק חותמת גומי כדי - - - משפחות ילכו.
פנינה תמנו: אז מה - - - הרציונל?
אורלי לוי אבקסיס: להקטין
<יצחק קדמן: להקטין את מספר - - -
יעקב מרגי: משרד האוצר רצה שעוד - - -
אורלי לוי אבקסיס: אם היו יכולים להגיד: רק בעלי עיניים כחולות, היו אומרים: רק בעלי עיניים כחולות.
פנינה תמנו: אז מה אנחנו רוצים מהם?
פנינה תמנו: זה אנחנו שצריכים לשנות את החוק.
אורלי לוי אבקסיס: כן, את מזמן ביקשת רשות דיבור.
אורלי לוי אבקסיס: רק את שמך לפרוטוקול.
<רחל שוכמן: רחל שוכמן.
<רחל שוכמן: אני חוזרת כרגע חזרה לנושא של חוסר במקומות ובמעונות: כל רשות מקומית אחראית מגיל שלוש לילדים, ומקימה בתי ספר.
<רחל שוכמן: למה לא לחייב את הרשויות המקומיות, שהם אחראים לילד מיום היוולדו?
<רחל שוכמן: כמו שאף ראש עירייה לא יחשוב שהוא לא פותח בית ספר מפני שאין לו תקציב, כי הוא חייב לילדים.
<רחל שוכמן: צריכים פשוט להחיל את זה מגיל אפס.
יעקב מרגי: אגלה לך סוד: גם בתי ספר לא פותחים מספיק.
פנינה תמנו: זה דיון אחר לגמרי.
<רחל שוכמן: לא, בתי ספר – אין רשות שאין לה בתי ספר.
<רחל שוכמן: ואם אין, אז הם דואגים להסיע ילדים, ולשלם אגרת לימודי חוץ.
מרדכי יוגב: גברתי היושבת-ראש, זה פשוט מדי: זה נתונים.
מרדכי יוגב: במשרד החינוך יושבים אנשים במינהל הפיתוח, - -
<קריאה: יש להם תקינה.
מרדכי יוגב: - - ומיום לידתו של הילד הוא כבר אצלם במחשב.
יעקב מרגי: ויש תקינה, פה אין תקינה.
<רחל שוכמן: אז זה מה שאנחנו - - -
יעקב מרגי: זה מה שאני העליתי.
<רחל שוכמן: אבל זה בדיוק מה שאני אומרת לכם: תקינה.
<גיל ארז: אני רוצה להבהיר - - - עד גיל שלוש אין חוק, בניגוד לחוק חינוך - - -
<רחל שוכמן: לכן אני אומרת.
<רחל שוכמן: זה מה שאני אומרת.
מרדכי יוגב: ולכן ישבתי קודם ואמרתי: זה דורש את דיון העומק הזה – שרשרת החינוך.
אורלי לוי אבקסיס: חבר הכנסת מוטי יוגב, אנחנו לוקחים את הרעיון שלך.
אורלי לוי אבקסיס: אנחנו נעשה - - -
מרדכי יוגב: זה לא במשרד הכלכלה ולא במשרד הרווחה.
מרדכי יוגב: בשני המשרדים הללו אין קריטריונים.
מרדכי יוגב: ולצורך העניין, - - -
<רחל שוכמן: אז זה מה שצריכים לעשות.
<רחל שוכמן: בשביל זה אנחנו פה.
מרדכי יוגב: ציינתי לחיוב שרים ממפלגת העבודה, שתרמו לבנייתן של הרבה כיתות מעון ביהודה ושומרון.
מרדכי יוגב: אבל באותה מידה יכול היה להיות – וחייתי גם את זה – שיבנה רק פה או רק שם.
<מיכל כרמל: אז תעזרו לנו.
מרדכי יוגב: וילדים יזכו - - -
אורלי לוי אבקסיס: - - - למי שמחזיק באותו תפקיד.
מרדכי יוגב: לכן, שרשרת החינוך תביא אותנו למקום אחר.
אורלי לוי אבקסיס: חבר הכנסת מוטי יוגב, אנחנו ננסה לקדם את הרעיון הזה, כמו שניסינו בפעם שעברה.
אורלי לוי אבקסיס: אני מקווה שחילופי האישים במשרדים השונים יגרמו לכך שאולי בקדנציה הזו נצליח להביא איזושהי מהפיכה.
<גיל ארז: רק להגיד שאתה צודק בגלל - - -, כי אין חוק.
אורלי לוי אבקסיס: אין חוק.
אורלי לוי אבקסיס: כן, אני ממשיכה איתך.
<רחל שוכמן: אני רוצה לחזור לעניין של הסייעות: זה חוסר אחריות מצידנו שאנחנו מאפשרים, שילדים עם לקויות מסוימות, לא תהיה אחות מוסמכת שתטפל בילד.
<רחל שוכמן: כי אם יושבים ילדים - - -
אורלי לוי אבקסיס: אנחנו נלחמים על אחיות בית ספר, את לא יודעת כמה.
יעקב מרגי: - - - הלוואי.
<רחל שוכמן: אבל תינוק - - -
אורלי לוי אבקסיס: אני מסכימה איתך, אבל זה לא יקרה, אין לנו תקציבים.
<קריאה: אבל מה זה החוק?
אורלי לוי אבקסיס: בואו, עכשיו נחזור לנושא.
יעקב מרגי: זה יהיה הכול או לא כלום.
<שולי אבידור: קודם כל, מה שהייתי צריכה להגיד קודם הוא שאני מברכת על קיום המפגש הזה, ואני רוצה לחזור לזה שחוק פעוטות בסיכון הוא חוק מבורך.
<שולי אבידור: כלומר, הוא חוק שנחקק כדי למנוע שילדים יישארו בבתים שלהם במצבים שמסכנים אותם, כי לרשויות אין תקציבים או אין מכסות, ולכן המדינה לקחה את האחריות על המכסות.
<שולי אבידור: ולהתייחס למה שחבר הכנסת מרדכי יוגב אמר קודם:
<שולי אבידור: אנחנו לא מכניסים פעוטות בסיכון למעונות יום כדי שהאימהות שלהם תצאנה לעבוד.
<שולי אבידור: בהרבה מקרים מוטב לו, לפעוט, להיות במעון, מאשר להיות עם אימא בבית.
<שולי אבידור: אבל החוק קבע גם – כמו שהוא חייב קיום ועדה – קביעת תכנית טיפולית למשפחה.
<שולי אבידור: כלומר, לא מספיק שהפעוט נכנס למעון, הוא חוזר בעצם לאותו הבית.
<אודאה איפרגן: לא, זה לא בחוק.
<אלברט מור: לא, זה לא בחוק.
<שמחה סחר: זה לא בחוק.
<אלברט מור: זה לא בחוק, זה יצירתי.
<מיכל כרמל: זה בתקנון ענייני הסעד.
<שולי אבידור: זה בתקנון ענייני הסעד?
<שולי אבידור: אני מחייבת את זה בוועדה.
<שולי אבידור: כלומר, ההורים חותמים על פרוטוקול שהם חייבים ללכת לטיפול זוגי, להדרכה הורית, להגיע לעובד סוציאלי, שהאחים ילכו למועדונית.
<שולי אבידור: תכנית טיפולית נקבעת למשפחה.
<מריה רבינוביץ: זו אחת ההצעות - - -
<קריאה: אבל גם כולנו מבינים - - -
אורלי לוי אבקסיס: טוב, חברים, בגלל שהרבה דברים נמצאים בתקנות, והתקנות שייכות לוועדה אחרת - - -
<נירה לאמעי רכלבסקי: כרגע, אין תקנות.
<נירה לאמעי רכלבסקי: כרגע, אין תקנות - - -
אורלי לוי אבקסיס: כרגע, אין תקנות.
אורלי לוי אבקסיס: דרך אגב, יש פה הוראת סעיף בחוק להעביר תקנות לוועדת העבודה, הרווחה והבריאות.
אורלי לוי אבקסיס: אני יכולה להגיד לכם שלא הגיעו לשם שום תקנות, אבל אנחנו נבקש לשנות ולהעביר תקנות לוועדה הזו, כי אני חושבת שיש חשיבות לנושא הזה, שזו הוועדה שדנה במעונות היום בכלל.
אורלי לוי אבקסיס: אבל, מר וינטר, אם יש לך עוד משהו להוסיף לפני שאנחנו מגיעים לאיזשהו סיכום?
<מוטי וינטר: תראי, - - - את הצד החיובי של התפתחות הנושא של החוק הזה.
<מוטי וינטר: סך הכול, זה 18 אלף ילדים.
<מוטי וינטר: יש פה הרבה מאוד התפתחויות חיוביות היום, בארץ, בכל הנושא של הגיל הרך, וצריך לברך על כך.
<מוטי וינטר: לא התייחסנו ל-74 המעונות הרב תכליתיים, שגם זו מהפיכה בתחום – הן מעונות היום והן המשפחתונים.
<מוטי וינטר: אפשר לשנות ואפשר לעשות פה הרבה מאוד - - - יש לנו הצעות, אם ייתנו למערכת לעשות.
<מוטי וינטר: זה כל מה שאני יכול להגיד.
<מוטי וינטר: אנחנו - - -
אורלי לוי אבקסיס: תראה, אבל עכשיו יש לך שר שמחובר מאוד לשר האוצר.
אורלי לוי אבקסיס: מה גם שאומרים שאין פגיעה במשרד הרווחה ולא תהיה.
אורלי לוי אבקסיס: והבנתי שיש עוד 200 מיליון שקל תוספת לנושא.
יעקב מרגי: בכל מקרה, מצד אחד, אנחנו לא מקצצים, אבל דוחפים לו עוד 50 אלף ילדים.
יעקב מרגי: אז מר וינטר, צפה פגיעה, מה שנקרא.
יעקב מרגי: יש לך פה פוטנציאל של 50 אלף ילדים.
אורלי לוי אבקסיס: אז בגלל הנושא של ההורדה, יש דברים מסוימים, למשל: בנושא של ההורדה של הכסף של הילדים, והיא תרד ותפגע, בעיקר במשפחות האלה.
אורלי לוי אבקסיס: אנחנו ננסה ליצור איזשהו איזון.
אורלי לוי אבקסיס: בפגישה שלי עם שר האוצר אני אעלה את הנושא הזה.
אורלי לוי אבקסיס: אני חושבת שזה אחד הנושאים.
אורלי לוי אבקסיס: כי בפה אחד אומרים: לא פוגעים באוכלוסיות המוחלשות, וביד השנייה חותכים להם בקצבת הילדים.
אורלי לוי אבקסיס: ויכול להיות, מהיכולת שלהם לתת את ההשלמה - - -
פנינה תמנו: אבל אותה קצבה הולכת בסוף לביטחון תזונתי.
פנינה תמנו: זה לא נכון לצייר את זה בצורה כזאת.
פנינה תמנו: אותם כספים שנגזרים מהצמצום והקיצוץ בקצבאות הילדים - -
<יצחק קדמן: איפה - - -
פנינה תמנו: - - הולכים לטובת משרד הרווחה, לביטחון תזונתי.
פנינה תמנו: יש הרבה מאוד פרויקטים.
פנינה תמנו: יש הרבה.
אורלי לוי אבקסיס: מה, לעמותות שיחלקו אוכל למי שהולך לשם?
<יצחק קדמן: שניים וחצי מיליארד שקל - - -
יעקב מרגי: בואי, אני אגיד לך מניסיון: זה אופטימי - - -
פנינה תמנו: לא נכון.
פנינה תמנו: יש הרבה מאוד פרויקטים סביב החינוך, - -
אורלי לוי אבקסיס: לא, לא, לא, לא.
אורלי לוי אבקסיס: טוב, אנחנו לא נסכם - - -
פנינה תמנו: - - משרד החינוך - - -
אורלי לוי אבקסיס: חברת הכנסת פנינה תמנו-שטה.
פנינה תמנו: לצייר את זה בצורה - - -
יעקב מרגי: חברת הכנסת תמנו-שטה, מניסיון יבואו פקידי משרד האוצר, וישימו לו קריטריונים - - -
מרדכי יוגב: אני חושב שאנחנו חייבים להשפיע על התקציב עכשיו.
מרדכי יוגב: אני לא יודע את מקומך במשרד הרווחה – מה התפקיד המדויק?
אורלי לוי אבקסיס: סמנכ"ל לשירותים חברתיים.
מרדכי יוגב: ובהתאם לתקציב, שיש פה כמה נציגים של יש עתיד, וגם אני אצטרך לדבר עם שר האוצר.
מרדכי יוגב: הוא הצמיד היום את כל ההנחות במשרד הכלכלה למעונות, למיצוי ההשתכרות - - -
פנינה תמנו: זה לא נכון, זה בוטל.
פנינה תמנו: זה בוטל.
פנינה תמנו: זה מוקפא, בינתיים.
אורלי לוי אבקסיס: זה בוטל.
אורלי לוי אבקסיס: ההקפאה אמורה להיות לשנה וחצי.
פנינה תמנו: צריך להילחם בדברים האלה.
פנינה תמנו: בהתחלה זה היה - - -, באמת שהם מיצו את כושר ההשתכרות - - -
<קריאה: זה לא השנה.
אורלי לוי אבקסיס: שנה וחצי, עד התקציב הבא.
אורלי לוי אבקסיס: חבר הכנסת מרדכי יוגב, עשינו פה קצת רעש ודרשנו.
מרדכי יוגב: כמה אחוזים זה היום?
פנינה תמנו: נשאר אותו הדבר.
אורלי לוי אבקסיס: הוא רצה שני הורים עובדים – זה לא יקרה בתקציב הזה, אבל זה יהיה בהיכון לתקציב הבא.
אורלי לוי אבקסיס: אנחנו נעמוד על המשמר.
מרדכי יוגב: אוקי, אז אני רוצה להגיד גם בהיכון לתקציב הבא, ויש לי מה להגיד, אבל לא נבלבל את השכל על מה שלא.
מרדכי יוגב: וגם בשביל חבר הכנסת מרגי, כי זה מוצמד גם למתווה המשותף – עוד הצמדה של עוד שלוש פעמים לסובב על החרדים.
מרדכי יוגב: אני רוצה לומר שבואו נחריג - - -
יעקב מרגי: אין לי בעיה לסובב על החרדים.
יעקב מרגי: אבל על הדרך נפגעים גם הלא חרדים.
מרדכי יוגב: בואו נגיד שפעוטות בסיכון עם המלצת עובדת סוציאלית, לא יהיו כפופים לשום מגבלה: לא של מיצוי ההשתכרות העתידי לשנת 2014 - - -
<גיל ארז: אבל זה גם עכשיו, דרך אגב.
<יצחק קדמן: לא נכון.
מרדכי יוגב: לגבי הפעוטות בסיכון.
אורלי לוי אבקסיס: יש 24 שעות עבודה שבועיות.
אורלי לוי אבקסיס: אנחנו צריכים להוריד את זה.
מרדכי יוגב: פעוטות בסיכון לא יהיו כפופים.
מרדכי יוגב: פעוטות בסיכון בלבד.
מרדכי יוגב: לא דיברתי על ליצור את השינויים הגדולים, האחרים, שעליהם יש לי גם התייחסויות לדיון אחר.
מרדכי יוגב: פעוטות בסיכון לא יהיו כפופים למגבלות התקציב: לא של מיצוי ההשתכרות במחשבה עתידית, ולא של מתווה משותף, ועוד כל מיני דברים אחרים.
מרדכי יוגב: - - - הפעוט הוא בסיכון.
מרדכי יוגב: נסתכל מצד הילד, ולא מצד האם אבא שלו לומד בישיבה עכשיו או אימא שלו עובדת רק 20 שעות, - -
מרדכי יוגב: - - כי היא לא מצאה עבדה, כן מצאה עבודה, חד הורית או לא יודע מה.
מרדכי יוגב: נסתכל על טובת הפעוט, ונגיד שאותו נחריג מכל קונסטלציה של שיקול כלכלי אחר.
<אלברט מור: אני רוצה לציין שהחוק מבורך.
<אלברט מור: אגב, כפר יונה ועוד ישוב אחד היו שני הישובים הראשונים שהיו הפיילוט של החוק.
<אלברט מור: וזה נחת עלינו, כלומר, אף אחד לא אמר לנו מה דעתכם על החוק, איך אתם רוצים ליישם אותו.
<אלברט מור: רק אחרי שנה וחצי התחלנו לקבל שאלות מה היתרונות והמגרעות של החוק.
<אלברט מור: אני חוזר במשהו על הדברים של חבר הכנסת מוטי יוגב, וזה נתונים שהוא ציין אותם כרגע: כשלא היה החוק, הייתה איזושהי גמישות לעובדים הסוציאליים לקבל החלטה את מי להכניס למעון ואת מי לא, אבל הייתה בזה גם מגרעת.
<אלברט מור: כלומר, לכל רשות הוקצו מספר מכסות.
אורלי לוי אבקסיס: זה הסיפור של המכסות האלה, כן.
<אלברט מור: כלומר, אם היו לי יותר ילדים הייתי צריך לוותר על מישהו מהילדים.
<אלברט מור: אז - - -
אורלי לוי אבקסיס: כן, ברור, אני מכירה את זה מהסידור החוץ ביתי.
<אלברט מור: רק מילה אחת, מילה אחת, - -
<אלברט מור: - - שקשורה לנושא השכר: כשאימא רוצה לצאת לעבודה, והיא מתחילה בראשון לספטמבר לעבוד, עוד אין לה תלושי שכר – קובעים לה דרגה גבוהה, את כל מלוא השכר.
אורלי לוי אבקסיס: נכון, נכון, אנחנו מכירים את זה.
<אלברט מור: המשמעות היא שהיא לא תוכל להכניס את הילד.
<אלברט מור: כלומר, - - -
אורלי לוי אבקסיס: תודה, תודה.
אורלי לוי אבקסיס: דוקטור יצחק קדמן, ואני אסכם את הדיון.
<יצחק קדמן: תראי, אני אהיה מאוד קצר.
<יצחק קדמן: קודם כל, אני ליוויתי את החוק כשהוא נחקק, יחד עם חברת הכנסת תמר גוז'נסקי.
<יצחק קדמן: ואני זוכר שמר מוטי וינטר התנגד אז לחוק, וטעמיו היו עימו, כי הוא אמר: כובלים את ידינו.
<יצחק קדמן: כמו בכל תהליך חקיקה כמעט, החוק היה פרי של פשרה.
<יצחק קדמן: תאמינו לי שחברת הכנסת תמר גוז'נסקי היא האחרונה שאפשר לקרוא לה פשרנית, למי שהכיר אותה בעבודתה בכנסת.
<יצחק קדמן: אבל היא הבינה שאם הולכים בגדול - - -
<מוטי וינטר: זה היה יום לפני שהיא פרשה, היא הציגה את זה.
<יצחק קדמן: ומיהרו לגמור את זה.
<יצחק קדמן: והיא הבינה שאם היא לא שמה רגל בדלת, לא יהיה חוק.
<יצחק קדמן: משרד האוצר היה קיים גם אז, לא רק היום.
<יצחק קדמן: אגב, אני אומר את זה גם לחברת הכנסת פנינה תמנו-שטה: כל המגבלות עם רופאים היו המצאות.
<יצחק קדמן: כל כולם נועדו לצמצם, לקבוע עוד מגבלה, עוד - - -
פנינה תמנו: בשביל לצמצם.
אורלי לוי אבקסיס: את הזכאות.
פנינה תמנו: לא, לא, לא, אני טעיתי וחשבתי - - - למעונות - - -
<יצחק קדמן: זה לא שמישהו חשב שהרופא מכיר את המשפחה יותר טוב מאשר העובדת הסוציאלית.
<יצחק קדמן: זה בכלל לא היה קשור לזה.
<יצחק קדמן: זה היה קשור בניסיונות להגביל.
<יצחק קדמן: גם עוד דברים שיש בחוק נועדו לצמצם.
<יצחק קדמן: המספרים שיש היום, שהם מבורכים, לא עונים למספר המשפחות שאתה מכיר אותן כמשפחות בסיכון.
<יצחק קדמן: התוצאה – אני אומר לך שוב: בהיעדר אפשרות לתת שירות בקהילה, נותר לחץ להוציא את הילד מהבית.
<יצחק קדמן: זה מה שאתם רוצים?
<יצחק קדמן: אגב, זה גם יעלה הרבה יותר.
<יצחק קדמן: זה יעלה הרבה יותר.
פנינה תמנו: זה מה שלא רציתי, ולכן אני עוד פעם אומרת:
פנינה תמנו: אני מאוד שמחה על חוות דעתך - - -
<יצחק קדמן: לכן, אני אומר לך: צריך לוותר על עניין הרופא, אין לו שום ערך.
<יצחק קדמן: אגב, חלק מהרופאים לא מוכנים בכלל לחתום על דברים כאלה.
<יצחק קדמן: הם אומרים: מה אתם רוצים ממני?
<יצחק קדמן: אני אקבע אם הם זקוקים למעון, לא זקוקים למעון?
<יצחק קדמן: אני יכול לתת לך הבחנה רפואית, אני לא מחלק פתקים.
<יצחק קדמן: רופא טוב ומקצועי לא יחלק פתקים.
<יצחק קדמן: אז מזלך שברעננה כנראה הרופאים עובדים אתכם בשיתוף פעולה.
<שולי אבידור: החוק דרש שיתוף פעולה, בין הרווחה - - -
<יצחק קדמן: במקומות אחרים הרופאים לא מוכנים לכתוב.
אורלי לוי אבקסיס: כי מחר-מחרתיים יבקשו מהם לתת חוות דעת בבית המשפט.
<יצחק קדמן: עכשיו, החוק איננו מקיף את מספר הילדים שזקוקים לו.
<יצחק קדמן: מה שצריך לעשות זה לתקן את החוק.
<יצחק קדמן: אם לך יש קשרים עם שר האוצר, חברת הכנסת פנינה תמנו-שטה, צריך לבוא למשרד האוצר ולהגיד: אנחנו רוצים לעשות - - -.
<יצחק קדמן: אני אומר את זה באמת ובתמים.
<יצחק קדמן: ככל שיהיו ליותר ילדים אפשרות, ילדים בסיכון, לסדר אותם במעונות יום, אנחנו נבזבז פחות כסף על פתרונות הרבה יותר יקרים ואולי פחות טובים.
<שולי אבידור: כי הסידור מניעתי.
<יצחק קדמן: בוודאי, בוודאי.
פנינה תמנו: אבל לא קיבלנו באמת תשובה כמה ילדים בסוף נשארים בבית כי האימא לא יצאה לעבוד או כי הרווחה לא - - -
אורלי לוי אבקסיס: טוב, חברים, אנחנו מסכמים.
אורלי לוי אבקסיס: דוקטור יצחק קדמן, אם סיימת?
<יצחק קדמן: עוד מילה אחת:
<יצחק קדמן: כשהגברת מריה רבינוביץ הקריאה את כל מה שהיא כתבה, אני הסתכלתי במסמך אחר, מפברואר 2012, וכל הדברים שאת אמרת עכשיו, שעלו כתוצאה מהמחקר שלכם, הופיעו כבר ב-2012, לא השתנה הרבה, - -
<מריה רבינוביץ: אני אמרתי את זה - - -
<יצחק קדמן: - - וזה עצוב שלא השתנה הרבה.
<יצחק קדמן: אנחנו צריכים לדאוג שיותר ילדים, מבחינה טיפולית, מבחינה מניעתית, יהיו במסגרות האלה.
<יצחק קדמן: זה יכול להציל אותם.
<יצחק קדמן: זה יכול גם לחסוך הרבה כסף למדינה.
אורלי לוי אבקסיס: אז אנחנו נסכם את הדיון הזה, והוא רק דיון אחד בשרשרת דיונים שיהיו, כדי לפקח ולראות מה קורה עם זה ולהעלות רעיונות.
אורלי לוי אבקסיס: ראשית, אנחנו מברכים על חוק פעוטות בסיכון, הזכות למעון יום.
אורלי לוי אבקסיס: אולם, אנחנו מודעים לקושי האמיתי שבלהקיף את כל הילדים המוגדרים או הידועים כנמצאים, הפעוטות הנמצאים בסיכון.
אורלי לוי אבקסיס: אחת הבעיות שעלתה בדיון היא הקריטריונים הנוקשים, שאינם באמת משקפים חוות דעת של אנשים שמכירים את המשפחה ויודעים, אלא מצמצמים את הזכאויות.
אורלי לוי אבקסיס: ואנחנו נפעל לתיקון החוק על ידי שינוי חלק מהקריטריונים – יש לנו פה את היועצת המשפטית שלנו.
אורלי לוי אבקסיס: בנוסף, אנחנו קוראים למשרד הרווחה, לשר הרווחה, להעביר אלינו את חוות הדעת המקצועיות של הדרג המקצועי בכל מה שקשור לרעיונות לשינוי חקיקתי, גם אם הוא לא מקודם.
<נירה לאמעי רכלבסקי: אדרבה.
<נירה לאמעי רכלבסקי: אני אומרת אדרבה.
<נירה לאמעי רכלבסקי: דווקא ההמלצות שלהם יכולות לגלות לנו דברים שאנחנו אולי לא יודעים.
אורלי לוי אבקסיס: נכון, בוודאי, כמי שנמצא בשטח, וכמי שמקבל את כל הפידבקים מהאנשים שנמצאים בתוך המערכת.
אורלי לוי אבקסיס: להעביר אלינו את הרעיונות לשינוי.
אורלי לוי אבקסיס: הוועדה גם מקבלת את ההצעה על כך שאנחנו נפנה למשרד האוצר, ונבקש ממנו להחריג את נושא - -
<קריאה: ומשרד הכלכלה.
אורלי לוי אבקסיס: כמובן, אבל את - - - של משרד האוצר.
אורלי לוי אבקסיס: - - הפעוטות בסיכון מכל תכנון או תקצוב עתידי שקשור לכושר השתכרות או – איך אמרת, חבר הכנסת מרדכי יוגב?
מרדכי יוגב: מיצוי כושר ההשתכרות.
אורלי לוי אבקסיס: היה עוד משהו חוץ ממיצוי כושר ההשתכרות.
פנינה תמנו: שלא תהיה פגיעה בהם.
פנינה תמנו: הם צריכים לבחון איפה - - -
מרדכי יוגב: ההתניה למתווה המשותף.
יעקב מרגי: מתווים משותפים.
אורלי לוי אבקסיס: בהתניה למתווה המשותף.
מרדכי יוגב: בחוק ההסדרים הכול מותנה, כל ההנחות מותנות במתווה משותף.
אורלי לוי אבקסיס: כשכל הנושא של החוק הזה בעצם יהיה מוחרג, ויתייחסו אליו אחרת.
אורלי לוי אבקסיס: אנחנו נעשה בהמשך גם דיון עקרוני על החינוך בגיל הרך – לאן?
אורלי לוי אבקסיס: תחת משרדי החינוך, הרווחה והכלכלה.
יעקב מרגי: - - - את נושא תקינה.
אורלי לוי אבקסיס: אנחנו נפנה למשרדים הרלוונטיים וננסה לבדוק האם יש צורך בשינוי חקיקתי לגבי תקינה, ואיך מחייבים או איך מביאים לכך שהשלטון המקומי יבנה בהתאם לצורך.
אורלי לוי אבקסיס: כמו שיש במשרד החינוך כיתות לגבי מספר הילדים, לראות איך אפשר לקדם את הנושא הזה לגבי מספר הפעוטות.
אורלי לוי אבקסיס: גם בנושא - -
<אלברט מור: הסייעות.
אורלי לוי אבקסיס: - - הסייעות, אנחנו ניגע בזה בהמשך.
אורלי לוי אבקסיס: אנחנו נעשה ועדה נפרדת, אני לא אגע בזה עכשיו, כי קצר זמננו בנושא הזה.
<יצחק קדמן: אם אפשר עוד הצעה?
<יצחק קדמן: שההשתתפות העצמית של משפחות לא תעלה על ההשתתפות העצמית בהשמה חוץ ביתית, זה אבסורד - - -
<שמחה סחר: כן, זה ממש מצחיק.
<קריאה: מה - - - מחירים של - - - יותר יקר.
<קריאה: 196 שקלים לא היה, - - -
<קריאה: דרגה 1 ו-2.
אורלי לוי אבקסיס: הוועדה קוראת למשרדים הרלוונטיים לבדוק ולמנוע מצב שבו ההשתתפות העצמית של משפחות במצוקה, של אותם פעוטות בסיכון, לגבי סידור חוץ ביתי, יהיה נמוך יותר מסידור בתוך מעונות היום.
אורלי לוי אבקסיס: זה מצב אבסורדי שאנחנו לא יכולים לקבל אותו.
<מוטי וינטר: תשתית כוח אדם, מה שאמרתי עכשיו.
פנינה תמנו: מה עם - - -
אורלי לוי אבקסיס: וכמובן שאנחנו נצטרך לבחון – אבל אתם תצטרכו להעביר לנו את הנתונים, כי אנחנו לא יודעים איך – לגבי תקינת כוח אדם לכך שאפשר יהיה לקיים בכלל את החוק הזה.
אורלי לוי אבקסיס: כי ישנו חוק שלקח בחשבון, בתחילה, x ילדים, - -
<שמחה סחר: להכשרת כוח אדם.
<קריאה: יש הכשרה.
אורלי לוי אבקסיס: יש הכשרה.
אורלי לוי אבקסיס: אנחנו צריכים - - - שתהיה תקינה.
<ורד כרמון: יש הכשרות.
<קריאה: שתהיה תקינה לתפקידים - - -
אורלי לוי אבקסיס: - - ואז, אחרי חקיקת החוק, אנחנו מגלים שיש x y.
אורלי לוי אבקסיס: ולכן אנחנו נבקש שהתקינה תהיה בהתאם למספר הילדים, ולא בהתאם לרעיון של כמה ילדים יהיו כאשר החוק חוקק.
אורלי לוי אבקסיס: אני מוסיפה עוד דבר אחד: הוועדה תפנה ותבקש להעביר את התקנות בחוק פעוטות בסיכון, הזכות למעון יום, לוועדה לזכויות הילד, ולקחת את זה מוועדת העבודה, הרווחה והבריאות.
אורלי לוי אבקסיס: אנחנו ניפגש פה בהמשך.
אורלי לוי אבקסיס: אני שמחה לפתוח את ישיבת הוועדה לזכויות הילד.
אורלי לוי אבקסיס: היום 28 במאי 2013, י"ט בסיוון התשע"ג.
אורלי לוי אבקסיס: הנושא הוא טיפולים אסתטיים בקטינים – רישוי ופיקוח.
אורלי לוי אבקסיס: לפני שנפתח את הוועדה אני מברכת את תלמידי בית-ספר סנט ג'ורג' בלוד.
אורלי לוי אבקסיס: אני מקווה שהנושא יעניין אתכם.
אורלי לוי אבקסיס: לוועדה הזאת יש כנראה הרבה יותר כוח ממה שנדמה: מי שפתח את העיתונים הבוקר הבין.
אורלי לוי אבקסיס: לאחר שפנינו למשרד הבריאות, ובעזרת מחלקת המחקר של הכנסת, שהכינו את המסמך הנ"ל, שאמנם במקום להביא את זה לוועדה הביאו את זה קודם כול לעיתונות.
אורלי לוי אבקסיס: .. בהחלט הבנו שיש התקדמות כלשהי במשרד הבריאות, לפחות באחד הניתוחים – ניתוח אסתטי להגדלת חזה בקטינים.
אורלי לוי אבקסיס: אני שמחה שיש עכשיו חוזר מנכ"ל שמדבר על כך שמתחת לגיל 17 זה יהיה אסור, לא אתי.
אורלי לוי אבקסיס: לפני שנדון במה שעולה מהמסך, תינתן סקירה קצרה ממריה רבינוביץ', שעורכת את המחקרים בוועדה.
<מריה רבינוביץ': תודה רבה ובוקר טוב.
<מריה רבינוביץ': קודם כול אני רוצה להגיד שאנחנו מדברים על טיפולים אסתטיים כירורגיים ולא כירורגיים.
<מריה רבינוביץ': עוד חשוב לציין שאנחנו מתייחסים לטיפולים שנעשים ללא צורך קליני רפואי.
<מריה רבינוביץ': כלומר, אין צורך רפואי בביצוע הטיפול, אלא אסתטי בלבד.
<מריה רבינוביץ': הטיפולים האלה נהיו פופולריים בקרב הקטינים.
<מריה רבינוביץ': יש טיפולים שעוזרים לקטינים בהעלאת ביטחון עצמי והערכה עצמית.